ترکیه گه تشریف بویورگن افغانستان جمهوررئیسی نینگ بیرینچی اورینباسری سترجنرال عبدالرشید دوستم نینگ قیسقه بیر مدت کیین افغانستان گه قیتیب کیله دیگن لیگی بیلدیریلدی.
افغانستان جمهوررئیس لیگی بیرینچی اورینباسرلیگی نینگ دفتر رئیسی عنایت الله بابر فرهمند پایتخت کابلده بیرلشگن ملت لر تشکیلاتی یاردم لری (یوناما) نماینده لریدن تشکیل تاپگن هیئت بیلن بولیب اوتگن اوچره شووی جریانیده اوشبو مطلب نی بیلدیردی.
فرهمند, سترجنرال عبدالرشید دوستم نینگ ساغلیق معاینه لری نینگ تکمیل بولیشی آرتیدن افغانستان گه قیتیب کیله دیگن لیگی نی معلوم قیلدی.
عینی دمده فرهمند, پایتخت کابلده زود لیک بیلن افغانستان ملی اسلامی جنبشی حزبی کنگره سی نینگ بولیب اوته دیگن لیگی نی ایسله تیب اوتدی.
سترجنرال عبدالرشید دوستم ثور آیی نینگ 29 نچی کونیده ایریم ساغلیق معما لری سببلی معاینه لری نی تکمیل قیلیش اوچون ترکیه گه تشریف بویورگن ایدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
